text: Trækker uniformen i automaten
  21 juni 2011 kl. 12.24
  Sydvestjysk Sygehus tager tøj-automater i brug. Personalet afleverer den snavsede uniform - og henter et sæt rent tøj i den anden ende.
  Uni-maten, som maskimen hedder, skal give besparelser. Bl.a. ved mindre svind. I dag forsvunder store mængder tøj på sygehusene.
  Automaten udleverer en ren uniform til hver medarbejder og tager imod det snavsede.
  
  Indsyet chip
  En indsyet microchip registrere, hvilken medarbejder tøjet udleveres til. Hver medarbejder kan kun få udleveret tre uniforms-sæt. Automaten nægter simpelthen at udlevere det fjerde sæt. Så nu er det slut med at lave et lille lager i sit garderobeskab...
  Systemet har flere fordele:
  Der er altid tøj i den rigtige størrelse til rådighed. 
  Tøjet kommer hele tiden i omløb, når det ikke gemmes i private skabe. 
  Da sygehuset kun betaler leje af tøj, der rent faktisk er i brug, vil automaten nedsætte udgifterne til tøj-leje. 
  Automaten sikrer også, at tøjet bliver vasket flere gange i løbet af året.
  
  Tøj forsvinder
  Og endelig vil der forsvinde mindre tøj. Det er ikke fordi personalet stjæler sygehus-undertrøjer. 
  En del af svindet tilskrives det faktum, at affaldsskakt og vasketøjsskakt ligger ved siden af hinanden. En del snavsetøj ryger i den forkerte skakt og havner i forbrændingen i stedet for i vaskemaskinerne, noterer Sydvestjysk Sygehus i en pressemeddelelse. 
  I alt ventes sygehuset i Esbejrg at skulle bruge fire automater.
  